
Ogres novada pašvaldības saistošie noteikumi “Ogres novada pašvaldības līdzfinansējuma piešķiršanas kārtība uzņēmēju dalībai izstādēs”
[bookmark: _GoBack]
Izdoti saskaņā ar 
Pašvaldību likuma 44. panta otro daļu.
I. Vispārīgie jautājumi
1. Saistošie noteikumi (turpmāk – Noteikumi) nosaka kārtību, kādā Ogres novada pašvaldība (turpmāk – Pašvaldība) piešķir granta finansējumu Ogres novada uzņēmēju dalībai vietēja, reģionāla, nacionāla un starptautiska mēroga izstādēs, lai veicinātu uzņēmumu konkurētspēju, atpazīstamību un vienlaikus sekmējot arī Ogres novada atpazīstamību.
2. Noteikumu izpratnē:
2.1. Ogres novada uzņēmējs - saimnieciskās darbības veicējs, kas saimniecisko darbību veic Ogres novada administratīvajā teritorijā un kura struktūrvienība, ražotne, pakalpojumu sniegšanas vieta vai cita saimnieciskās darbības veikšanas vieta atrodas Ogres novada administratīvajā teritorijā.
2.2. Ogres novada atpazīstamības veicināšana – informācijas par Ogres novadu integrēšana pretendenta stendā, prezentācijas materiālos, digitālajos risinājumos vai citās izstādes aktivitātēs, lai popularizētu Ogres novadu un veicinātu tā atpazīstamību.
2.3. vietēja mēroga izstāde - izstāde, kurā dalībnieki vai mērķauditorija galvenokārt ir no vienas pašvaldības administratīvās teritorijas;
2.4. reģionāla mēroga izstāde - izstāde, kurā dalībnieki vai mērķauditorija galvenokārt ir no viena Latvijas plānošanas reģiona;
2.5. nacionāla mēroga izstāde - izstāde, kurā dalībnieki vai mērķauditorija aptver vairākus Latvijas plānošanas reģionus vai visu Latvijas teritoriju;
2.6. starptautiska mēroga izstāde - izstāde, kurā dalībnieki vai mērķauditorija ir no vismaz divām valstīm, tai skaitā izstāde, kas notiek ārvalstīs;
2.7. pretendents - komersants vai saimnieciskās darbības veicējs, kurš atbilst saistošajos noteikumos noteiktajām prasībām un iesniedz projekta pieteikumu granta finansējuma saņemšanai;
2.8. stends - speciāli izveidota vai aprīkota ekspozīcijas vieta izstādē, kas paredzēta pretendenta, tā produktu, pakalpojumu vai zīmola prezentēšanai;
2.9. projekts - pretendenta plānotā dalība izstādē, tai skaitā stenda izveide un ar to saistītās aktivitātes, kurām tiek pieprasīts granta finansējums.
3. Granta finansējuma piešķiršana notiek saskaņā ar Noteikumiem un citiem spēkā esošajiem normatīvajiem aktiem.
4. Granta finansējumu piešķir Pašvaldība Noteikumos noteiktajā kārtībā, izvērtējot iesniegtos pieteikumus un pieņemot lēmumu par atbalsta piešķiršanu pieejamā finansējuma ietvaros.
5. Granta finansējuma programmu (turpmāk – Programma) organizē un īsteno Pašvaldība, nodrošinot vienlīdzīgu attieksmi pret pretendentiem, objektīvu pieteikumu izvērtēšanu un lēmumu pieņemšanas procesa caurskatāmību.
6. Programmas mērķis ir veicināt Ogres novada uzņēmumu konkurētspēju, atpazīstamību, produktu un pakalpojumu virzīšanu tirgū, jaunu sadarbības partneru un klientu piesaisti, kā arī Ogres novada atpazīstamības veicināšanu Latvijā un ārvalstīs.
7. Programmas administrēšanu, tai skaitā informācijas par Programmu un pieejamo finansējumu publicēšanu, pieteikumu pieņemšanu un izvērtēšanas procesa organizēšanu, konsultāciju sniegšanu pretendentiem, līgumu slēgšanu un atbalstīto projektu uzraudzību, nodrošina Pašvaldības Centrālā administrācija.
8. Informāciju par Programmu, tās nosacījumiem, pieteikšanās kārtību, iesniedzamajiem dokumentiem, pieejamo finansējumu un citu būtisku informāciju Pašvaldība publicē savā oficiālajā tīmekļvietnē www.ogresnovads.lv.
9. Pieteikumus Programmai var iesniegt visa kalendārā gada laikā, kamēr ir pieejams Programmas īstenošanai attiecīgajā budžeta gadā paredzētais finansējums.
10. Ja Programmai paredzētais finansējums ir pilnībā apgūts, Pašvaldība publicē informāciju atbilstoši Noteikumu 8. punktam. 
11. Ja Programmas īstenošanai tiek piešķirts papildu finansējums vai nākamajā budžeta gadā tiek paredzēts finansējums Programmas turpināšanai, Pašvaldība atjauno pieteikumu pieņemšanu, publicējot attiecīgu informāciju atbilstoši Noteikumu 8. punktam. 
12. Piešķirot de minimis atbalstu, Pašvaldība pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, piešķirto de minimis atbalstu viena vienota uzņēmuma līmenī nepārsniedz Komisijas Regulas (ES) 2023/2831 (2023. gada 13. decembris) par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Regula (ES) 2023/2831) 3. panta 2. punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst Regulas (ES) 2023/2831 2. panta 2. punktā noteiktajam.
13. De minimis atbalstu piešķir, ievērojot Regulas (ES) 2023/2831 1. panta 1. punktā minētos nozaru un darbību ierobežojumus.
14. Ja atbalsta pretendents vienlaikus darbojas vienā vai vairākās Regulas (ES) 2023/2831 1. panta 1. punkta a), b), c) un d) apakšpunktā minētajās nozarēs vai darbībās, de minimis atbalstu drīkst piešķirt tikai tad, ja pretendents nodrošina šo nozaru darbību vai uzskaites nodalīšanu, lai saskaņā ar Regulas (ES) 2023/2831 1. panta 2. punktu darbības izslēgtajās nozarēs negūst labumu no de minimis atbalsta, ko piešķir saskaņā ar Noteikumiem.
15. Pašvaldība un de minimis atbalsta saņēmējs uzglabā visus ar de minimis atbalsta piešķiršanu saistītos datus 10 gadus saskaņā ar Regulas (ES) 2023/2831 6. panta 3. punktu un 7. punktu. Pašvaldība uzglabā datus 10 gadus, sākot no dienas, kurā saskaņā ar Noteikumos noteikto piešķirts pēdējais de minimis atbalsts. De minimis atbalsta saņēmējs uzglabā datus 10 gadus no attiecīgā de minimis atbalsta piešķiršanas dienas.
16. De minimis atbalsta kumulācijas nosacījumi:
16.1. Šo noteikumu ietvaros piešķirto de minimis atbalstu var apvienot ar citu de minimis atbalstu, tai skaitā, par vienām un tām pašām attiecināmajām izmaksām līdz Regulas (ES) 2023/2831 3. panta 2. punktā noteiktajam attiecīgajam robežlielumam, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%.
16.2. De minimis atbalstu nedrīkst kumulēt ar citu valsts atbalstu (tai skaitā atbalstu, kas piešķirts saskaņā ar vispārējo grupu atbrīvojumu vai citu tiesisko pamatu) par tiem pašiem attiecināmajiem izdevumiem vai tām pašām riska finansēšanas pasākuma izmaksām, ja šāda kumulācija pārsniegtu maksimālo atbalsta intensitāti vai summu, kas noteikta citā tiesiskajā aktā. Pretendents ir pilnībā atbildīgs par de minimis atbalsta griestu ievērošanu, saistīto uzņēmumu pareizu identificēšanu un patiesas informācijas sniegšanu par iepriekš saņemto de minimis atbalstu.
II. Pretendenti un prasības
17. Pretendentam jāatbilst šādām prasībām:
17.1. pretendents atbilst šo Noteikumu 2.1. apakšpunktā noteiktajai Ogres novada uzņēmēja definīcijai;
17.2. pretendentam nav nodokļu un nodevu parādu (valsts vai pašvaldības budžetam), kas kopsummā pārsniedz 150,00 euro uz projekta pieteikuma iesniegšanas dienu, izņemot gadījumus, kad ir noslēgta vienošanās par nodokļu samaksas termiņa pagarināšanu un tā tiek pildīta;
17.3. pretendentam nav uzsākts maksātnespējas process, tiesiskās aizsardzības process, likvidācijas process vai saimnieciskās darbības apturēšana, kā arī nepastāv citi normatīvajos aktos noteikti ierobežojumi saimnieciskās darbības veikšanai;
17.4. pretendents atbilst de minimis atbalsta piešķiršanas nosacījumiem.
18. Pretendents ir atbildīgs par iesniegtās informācijas patiesumu. Nepatiesu ziņu sniegšana vai prasību neizpilde var būt pamats pieteikuma noraidīšanai, līguma izbeigšanai pirms termiņa un finansējuma atmaksai atbilstoši VII. nodaļai.
III. Attiecināmās un neattiecināmās izmaksas
19. Attiecināmās izmaksas ir izdevumi, kas tieši saistīti ar pretendenta dalību izstādē un stenda izveidi, nodrošinot uzņēmuma, tā produktu vai pakalpojumu atpazīstamības veicināšanu, kā arī sekmējot Ogres novada atpazīstamību izstādes laikā. Attiecināmas ir tikai tās izmaksas, kas radušās pēc projekta pieteikuma iesniegšanas dienas. Attiecināmas ir arī izmaksas par stenda dizaina, vizuālās identitātes, mākslinieciskā noformējuma un citu ar stenda izveidi tieši saistītu radošo pakalpojumu izstrādi, tai skaitā autoratlīdzības un atlīdzība par šo pakalpojumu sniegšanu, ja tās ir tieši saistītas ar projekta īstenošanu.
20. Par neattiecināmām izmaksām tiek uzskatīti izdevumi, kas nav tieši saistīti ar pretendenta dalību izstādē un stenda izveidi vai kas nav nepieciešami Noteikumu mērķa sasniegšanai. Neattiecināmās izmaksas ir:
20.1. darba samaksas un citas personāla izmaksas, kas nav tieši saistītas ar šo Noteikumu 19. punktā minēto radošo pakalpojumu izstrādi;
20.2. komandējumu izmaksas;
20.3. transporta, degvielas un autotransporta uzturēšanas izmaksas;
20.4. naktsmītņu izmaksas;
20.5. ēdināšanas izmaksas;
20.6. reprezentācijas izdevumi;
20.7. alkoholisko dzērienu un tabakas izstrādājumu iegādes izmaksas;
20.8. ikdienas mārketinga un reklāmas aktivitāšu izmaksas, kas nav tieši saistītas ar konkrēto izstādi;
20.9. uzņēmuma pamatdarbības nodrošināšanas un uzturēšanas izmaksas, tai skaitā telpu noma, komunālie maksājumi, sakaru pakalpojumi, grāmatvedības un juridiskie pakalpojumi;
20.10. izmaksas, kas radušās pirms pieteikuma iesniegšanas, izņemot gadījumus, kad Komisija pieņem pamatotu lēmumu par to attiecināmību;
20.11. pievienotās vērtības nodokļa maksājumi, ja tos iespējams atgūt normatīvajos aktos noteiktajā kārtībā;
20.12. soda naudas, līgumsodi, nokavējuma procenti un tiesvedības izdevumi;
20.13. citas izmaksas, kuras nav tieši saistītas ar konkrētās izstādes apmeklēšanu, stenda izveidi vai pretendenta un Ogres novada popularizēšanu izstādes laikā.
IV. Finanšu nosacījumi
21. Programmas īstenošanai pieejamo finansējumu nosaka Ogres novada pašvaldības dome, apstiprinot attiecīgā gada Pašvaldības budžetu vai budžeta grozījumus. Granta finansējumu piešķir līdz Programmai attiecīgajā budžeta gadā paredzētā finansējuma apguvei.
22. Vienam projektam piešķiramā granta maksimālais apmērs ir:
22.1. dalībai vietēja vai reģionāla mēroga izstādē – līdz 500 euro;
22.2. dalībai nacionāla mēroga izstādē – līdz 1 000 euro;
22.3. dalībai starptautiska mēroga izstādē – līdz 2 000 euro.
23. Granta finansējums nepārsniedz 70 procentus no projekta attiecināmajām izmaksām.
24. Pretendents nodrošina līdzfinansējumu ne mazāk kā 30 procentu apmērā no projekta kopējām attiecināmajām izmaksām.
25. Komisijai ir tiesības piešķirt granta finansējumu mazākā apmērā nekā pieprasīts, ja Programmai pieejamais finansējums nav pietiekams vai ja Komisija konstatē, ka atsevišķas pieteikumā norādītās izmaksas nav attiecināmas vai nav pamatotas.
26. Granta finansējumu piešķir šo Noteikumu noteiktajā kārtībā, nepārsniedzot Programmas īstenošanai attiecīgajā budžeta gadā paredzēto finansējumu.
27. Atbalsts tiek piešķirts kā bezatlīdzības granta finansējums de minimis atbalsta veidā saskaņā ar Regulu (ES) 2023/2831. Granta finansējuma piešķiršana un izmaksāšana ir nosacīta ar to, ka atbalsta saņēmējs pilnībā un savlaicīgi izpilda šajos Noteikumos un granta līgumā noteiktās saistības, tai skaitā īsteno projektu atbilstoši apstiprinātajam projekta pieteikumam, iesniedz projekta īstenošanas atskaiti un izdevumus apliecinošus dokumentus noteiktajos termiņos, kā arī nodrošina, ka granta finansējums tiek izmantots tikai attiecināmo izmaksu segšanai. Ja atbalsta saņēmējs nepilda Noteikumu vai granta līguma prasības, Pašvaldībai ir tiesības apturēt finansējuma izmaksu, samazināt piešķirtā finansējuma apmēru vai pieprasīt izmaksātā finansējuma daļēju vai pilnīgu atmaksu atbilstoši konstatētā pārkāpuma būtībai un apmēram.
28. Granta finansējuma izmaksas kārtība:
28.1. pēc granta līguma noslēgšanas pretendents var pieprasīt avansa maksājumu līdz 50 procentiem no piešķirtā granta finansējuma apmēra. Avansa maksājuma piešķiršanas un atmaksas kārtību nosaka granta līgums;
28.2. atlikusī granta finansējuma daļa tiek izmaksāta pēc projekta īstenošanas un atskaites apstiprināšanas;
28.3. finansējuma saņēmējs 30 dienu laikā pēc dalības izstādē iesniedz Pašvaldībai atskaiti par projekta īstenošanu un izdevumus apliecinošu dokumentu kopijas;
28.4. Pašvaldība pārskaita apstiprināto granta finansējuma atlikumu uz finansējuma saņēmēja norādīto norēķinu kontu 10 darbdienu laikā pēc atskaites apstiprināšanas;
28.5. ja faktiskās projekta attiecināmās izmaksas ir mazākas par projekta pieteikumā norādītajām, granta finansējuma apmērs tiek pārrēķināts proporcionāli faktiskajām attiecināmajām izmaksām, nepārsniedzot piešķirtā finansējuma apmēru.
29. Visas finanšu operācijas un granta izmantošana notiek atbilstoši Latvijas Republikas normatīvajiem aktiem par budžeta un finanšu vadību, grāmatvedības uzskaiti un de minimis atbalsta piešķiršanu, tai skaitā Ministru kabineta 2018. gada 21. novembra noteikumiem Nr. 715 “De minimis atbalsta uzskaites un piešķiršanas kārtība” (turpmāk – MK noteikumi Nr. 715). Atbalsta saņēmējs ir pilnībā atbildīgs par piešķirtā finansējuma mērķtiecīgu un likumīgu izmantošanu.
V. Pieteikumu iesniegšana 
30. Lai saņemtu granta finansējumu Programmas ietvaros, pretendents iesniedz šādus dokumentus:
30.1. aizpildītu projekta pieteikuma veidlapu atbilstoši šo Noteikumu 1. pielikumam;
30.2. de minimis atbalsta uzskaites veidlapu, kas aizpildīta un apstiprināta De minimis atbalsta uzskaites sistēmā saskaņā ar MK noteikumiem Nr. 715 (iesniedzot veidlapas izdruku vai norādot sistēmā piešķirto identifikācijas numuru).
31. Pieteikuma dokumenti elektroniska dokumenta formā iesniedzami atbilstoši Elektronisko dokumentu likuma, Dokumentu juridiskā spēka likuma un citu normatīvo aktu prasībām.
32. Pieteikumus var iesniegt visa kalendārā gada laikā nosūtot tos uz Pašvaldības e-pasta adresi: ogredome@ogresnovads.lv. Pašvaldība programmas īstenošanai pieņem pieteikumus līdz attiecīgajā budžeta gadā paredzētā finansējuma apguvei.
33. Prasībām neatbilstoši noformēti vai nepilnīgi pieteikumi var tikt noraidīti bez izskatīšanas pēc būtības, par to rakstiski informējot pretendentu 10 darbdienu laikā no pieteikuma saņemšanas dienas.
VI. Pieteikumu vērtēšana
34. Pieteikumus vērtē Pašvaldības izveidota vērtēšanas komisija (iepriekš un turpmāk – Komisija).
35. Komisija izvērtē pieteikumus atbilstoši Noteikumu prasībām un piešķir punktus saskaņā ar šādiem vērtēšanas kritērijiem:
35.1. uzņēmuma izaugsmes potenciāls - 20 punkti;
35.2. jauni tirgi un klienti - 15 punkti;
35.3. eksporta potenciāls - 15 punkti;
35.4. plānotie rezultāti - 10 punkti;
35.5. stenda kvalitāte - 10 punkti;
35.6. vietēji radīti produkti/pakalpojumi - 10 punkti;
35.7. Ogres novada popularizēšana - 10 punkti;
35.8. ilgtspējīgi risinājumi - 5 punkti;
35.9. izstādes nozīmīgums uzņēmuma attīstībai (vietēja, reģionāla, nacionāla, starptautiska, nozares specializācija, apmeklētāju sasniedzamība) - 5 punkti.
36. Maksimālais iegūstamais punktu skaits ir 100 punkti.
37. Granta finansējumu var piešķirt pieteikumiem, kas vērtēšanā saņēmuši vismaz 60 punktus no maksimāli iespējamajiem 100 punktiem.
38. Ja rodas šaubas par izstādes atbilstību vietēja, reģionāla, nacionāla vai starptautiska mēroga izstādes statusam, Komisija pieņem lēmumu, izvērtējot izstādes norises vietu, dalībnieku sastāvu, apmeklētāju ģeogrāfisko pārklājumu un organizatora sniegto informāciju.
39. Komisija, pamatojoties uz pieteikuma izvērtēšanas rezultātiem, sagatavo lēmumu par granta finansējuma piešķiršanu, piešķiršanu daļējā apmērā vai atteikumu piešķirt finansējumu.
40. Ja Programmai pieejamais finansējums nav pietiekams pieteikumā pieprasītā granta finansējuma piešķiršanai pilnā apmērā vai Komisija konstatē, ka atsevišķas pieteikumā norādītās izmaksas nav attiecināmas vai pietiekami pamatotas, Komisijai ir tiesības piešķirt granta finansējumu mazākā apmērā nekā pieprasīts.
41. Pašvaldība veic atbalsta pretendenta izvērtēšanu atbilstoši Regulas (ES) 2023/2831 nosacījumiem uz atbalsta piešķiršanas brīdi.
42. Komisijas pieņemto lēmumu pretendents var apstrīdēt Ogres novada pašvaldības domē Administratīvā procesa likumā noteiktajā kārtībā viena mēneša laikā no lēmuma paziņošanas dienas.
43. De minimis atbalstu uzskata par piešķirtu ar dienu, kad starp Pašvaldību un atbalsta saņēmēju ir noslēgts granta līgums.
VII. Līguma slēgšana un projekta īstenošana
44. Pašvaldībai ir tiesības pārbaudīt projekta īstenošanu, pieprasīt no atbalsta saņēmēja papildu informāciju un dokumentus par projekta īstenošanu, kā arī pārliecināties par piešķirtā finansējuma izlietojuma Noteikumu prasībām un noslēgtā granta līguma nosacījumiem. Atbalsta saņēmējam ir pienākums sniegt Pašvaldības pieprasīto informāciju un dokumentus noteiktajā termiņā.
45. Ja pārbaudēs vai citādi tiek konstatēti pārkāpumi, tai skaitā granta līguma nosacījumu neizpilde, piešķirtā finansējuma izmantošana neatbilstoši projektā paredzētajiem mērķiem, nepatiesu ziņu sniegšana, neattiecināmu izmaksu iekļaušana vai citi Noteikumu pārkāpumi, Pašvaldībai ir tiesības pieprasīt piešķirtā finansējuma atmaksu pilnā apmērā vai daļēji.
46. Ja tiek pārkāpti Regulas (ES) 2023/2831 nosacījumi, de minimis atbalsta saņēmējam ir pienākums atmaksāt Pašvaldībai šo saistošo noteikumu ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem. Nelikumīga de minimis atbalsta atgūšana tiek veikta normatīvajos aktos noteiktajā kārtībā. Noilguma termiņš ir 10 gadi no atbalsta piešķiršanas dienas.
47. Ja pārkāpums nav saistīts ar de minimis atbalsta regulējuma prasību neievērošanu, Pašvaldībai ir tiesības pieprasīt piešķirtā finansējuma atmaksu pilnā apmērā vai daļēji. Atbalsta saņēmējam finansējums jāatmaksā 30 dienu laikā no Pašvaldības rakstveida pieprasījuma saņemšanas dienas.
48. Atbalsta saņēmējs ir atbildīgs par piešķirtā finansējuma tiesisku, efektīvu un mērķtiecīgu izlietojumu atbilstoši Noteikumu un granta līguma prasībām.
49. De minimis atbalstu Noteikumu ietvaros piešķir līdz 2031. gada 30. jūnijam.


Domes priekšsēdētājs 									   A. Krauja

1. pielikums 
Ogres novada pašvaldības 
2026. gada __. jūlija 
saistošajiem noteikumiem Nr.__/2026 

PROJEKTA PIETEIKUMA VEIDLAPA
	Informācija par pretendentu

	Informācija
	Aizpilda pretendents

	Pretendenta nosaukums/ 
vārds, uzvārds
	

	Reģistrācijas numurs (Uzņēmumu reģistra, individuālā komersanta vai saimnieciskās darbības veicēja reģistrācijas numurs)
	

	Saimnieciskās darbības veikšanas adrese Ogres novadā
	

	De minimis atbalsta uzskaites sistēmā piešķirtais identifikācijas numurs
	

	Kontaktpersona
	

	Amats
	

	Tālruņa numurs
	

	E-pasta adrese
	

	Tīmekļvietne un/vai sociālo tīklu konti
	

	Uzņēmuma darbības nozare
	

	Uzņēmuma darbības apraksts
	

	Informācija par izstādi

	Informācija
	Aizpilda pretendents

	Izstādes nosaukums
	

	Izstādes organizators
	

	Norises vieta (valsts, pilsēta)
	

	Norises datums
	

	Izstādes mērogs (vietēja/reģionāla/nacionāla/starptautiska)
	

	Izstādes raksturojums 
(īsi raksturojiet izstādes tematiku, nozares specializāciju un galveno saturu)
	

	Mērķauditorija
	

	Pievienotie pielikumi (ja attiecināms): papildus informācija par izstādi, dalības piedāvājums, izstādes organizatora informatīvie materiāli, stenda vizualizācijas, skices, fotogrāfijas vai citi projekta izvērtēšanai nozīmīgi dokumenti un materiāli.
	

	Projekta apraksts un vērtēšanas kritēriji

	Kritēriji
	Maksimālais punktu skaits
	Pretendenta apraksts
Lūdzam katru kritēriju aprakstīt īsi un konkrēti. Ieteicamais atbildes apjoms – līdz 500 rakstzīmēm.

	Uzņēmuma izaugsmes potenciāls. 
Aprakstiet, kā dalība izstādē veicinās uzņēmuma attīstību, konkurētspēju un ilgtermiņa izaugsmi.
	
20
	

	Jaunu tirgu un klientu piesaistes potenciāls. 
Aprakstiet plānotos jaunos klientus, sadarbības partnerus vai tirgus.
	
15
	

	Eksporta potenciāls vai starptautiskās konkurētspējas veicināšana. 
Aprakstiet, kā dalība izstādē veicinās uzņēmuma produktu vai pakalpojumu virzību ārvalstu tirgos, jaunu starptautisku sadarbības partneru vai klientu piesaisti, kā arī uzņēmuma konkurētspējas stiprināšanu Latvijā un ārvalstīs.
	


15
	

	Plānotie rezultāti. 
Norādiet sasniedzamos rezultātus un to pamatotību.
	10
	

	Stenda kvalitāte, funkcionalitāte un vizuālais risinājums. 
Ja nepieciešams, pievienojiet vizualizācijas vai skices.
	10
	

	Vietēji radītu produktu vai pakalpojumu prezentēšana.
Aprakstiet izstādē prezentējamos produktus vai pakalpojumus un to saistību ar uzņēmuma darbību Ogres novadā, norādot, kā tie tiek radīti, attīstīti vai sniegti novadā.
	10
	

	Ogres novada popularizēšana izstādes laikā (ja attiecināms).
Aprakstiet plānotās aktivitātes, kas veicinās Ogres novada atpazīstamību, piemēram, novada vizuālās identitātes izmantošanu, informācijas sniegšanu par Ogres novadu, sadarbību ar citiem novada uzņēmumiem vai citas novada popularizēšanas aktivitātes izstādes laikā.
	10
	

	Ilgtspējīgi un atkārtoti izmantojami risinājumi.
Aprakstiet stenda izveidē paredzētos ilgtspējīgos risinājumus, videi draudzīgus materiālus vai pieejas, kā arī stenda elementu atkārtotas izmantošanas iespējas citās izstādēs vai pasākumos.
	5
	

	Izstādes nozīmīgums uzņēmuma attīstībai 
(mērogs, specializācija, sasniedzamā auditorija u.c.) 
Aprakstiet izstādes nozīmi uzņēmuma attīstībai, norādot tās mērogu, nozares specializāciju, sasniedzamo auditoriju un citus aspektus, kas pamato dalības lietderību un potenciālo ietekmi uz uzņēmuma izaugsmi.
	5
	

	Projekta budžets

	Izmaksu pozīcijas 
(Norādīt tikai tās projekta attiecināmās izmaksas, kurām tiek pieprasīts granta finansējums. Nav jānorāda izmaksas, kurām granta finansējums netiek pieprasīts)
	Summa (EUR)

	Izstādes platības noma
	

	Stenda izveide vai noma
	

	Dizaina vai vizuālā noformējuma izstrāde
	

	Drukas materiāli
	

	Autoratlīdzības vai citi radošie pakalpojumi
	

	Citas attiecināmās izmaksas (lūdzu norādīt kādas)
	

	Kopā attiecināmās izmaksas
	

	Pieprasītais granta finansējums 
(līdz 70% no kopējām attiecināmajām izmaksām)
	

	Papildus informācija

	Jautājums
	Jā
	Nē

	Vai pretendents pieprasa avansa maksājumu līdz 50 % no piešķirtā finansējuma?
	
	

	Ja jā, norādīt pieprasīto avansa summu (EUR)
	


Apliecinu, ka:
1. pretendents ir reģistrēts Latvijas Republikā atbilstoši spēkā esošajiem normatīvajiem aktiem;
2. pretendentam projekta pieteikuma iesniegšanas dienā nav Valsts ieņēmumu administrētajos nodokļos vai pašvaldības administrētajos nodokļos un nodevās parādu, kas pārsniedz 150,00 euro, vai ir noslēgta vienošanās par nodokļu parāda samaksu un pretendents ievēro tās nosacījumus;
3. pretendentam nav pasludināts maksātnespējas process, netiek īstenots tiesiskās aizsardzības process, nav uzsākta likvidācija, tā saimnieciskā darbība nav apturēta vai izbeigta un nepastāv citi normatīvajos aktos noteikti ierobežojumi saimnieciskās darbības veikšanai;
4. pretendents atbilst Komisijas Regulas (ES) 2023/2831 (2023. gada 13. decembris) par Līguma par Eiropas Savienības darbību 107. un 108. panta piemērošanu de minimis atbalstam nosacījumiem;
5. kumulācijas gadījumā de minimis atbalsts tiks kumulēts ar citu saņemto de minimis vai citu komercdarbības atbalstu, tai skaitā par vienām un tām pašām attiecināmajām izmaksām, nepārsniedzot Regulas (ES) 2023/2831 3. panta 2. punktā noteikto maksimālo de minimis atbalsta apmēru, pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniegs 100%. ;
6. esmu informēts(-a) par atbildību par projekta pieteikumā sniegtās informācijas patiesumu un pilnīgumu, kā arī par to, ka nepatiesu ziņu sniegšana var būt pamats piešķirtā atbalsta atgūšanai normatīvajos aktos noteiktajā kārtībā;
7. piekrītu de minimis atbalsta datu reģistrēšanai un apstrādei de minimis atbalsta uzskaites sistēmā, kā arī normatīvajos aktos noteiktajai dokumentu glabāšanai;
8. esmu iepazinies(-usies) ar Ogres novada pašvaldības 2026. gada    . jūlija saistošajiem noteikumiem Nr.  /2026 Ogres novada pašvaldības saistošie noteikumi “Ogres novada pašvaldības līdzfinansējuma piešķiršanas kārtība uzņēmēju dalībai izstādēs” par granta piešķiršanu stenda izveidei izstādēs, piekrītu tajos noteiktajiem nosacījumiem un uzņemos atbildību par projekta pieteikumā sniegtās informācijas patiesumu, pilnīgumu un atbilstību faktiskajiem apstākļiem.
Vārds, uzvārds: ___________________________
Amats: __________________________________
Datums: _________________________________
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


2. pielikums 
Ogres novada pašvaldības 
2026. gada __.jūlija 
saistošajiem noteikumiem Nr.__/2026 

LĪGUMS Nr.
Dokumenta datums 
ir tā elektroniskās parakstīšanas datums

Ogres novada pašvaldība, reģistrācijas Nr. 90000024455, juridiskā adrese: Brīvības iela 33, Ogre, Ogres novads, LV-5001, tās izpilddirektora personā, kurš rīkojas saskaņā ar Ogres novada pašvaldības 2024. gada 27. jūnija saistošajiem noteikumiem Nr. 25/2024 “Ogres novada pašvaldības nolikums” (turpmāk – Pašvaldība), no vienas puses,
un 		
(nosaukums), reģistrācijas Nr. 		, juridiskā adrese: 			, tās 			 personā, kurš darbojas uz statūtu pamata			(turpmāk – Atbalsta saņēmējs), no otras puses, 
pamatojoties uz:
a) Eiropas Parlamenta un Padomes Regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti (turpmāk – Vispārīgā datu aizsardzības regula);
b) Komisijas Regulu (ES) 2023/2831 (2023. gada 13. decembris) par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Regulu (ES) 2023/2831);
c) Komercdarbības atbalsta kontroles likumu (turpmāk – KAKL);
d) Ministru kabineta 2018. gada 21. novembra noteikumus Nr. 715 “De minimis atbalsta uzskaites un piešķiršanas kārtība” (turpmāk – MK noteikumi Nr. 715);
e) Ogres novada pašvaldības saistošos noteikumus Nr. ___/2026 “Ogres novada pašvaldības saistošie noteikumi “Ogres novada pašvaldības līdzfinansējuma piešķiršanas kārtība uzņēmēju dalībai izstādēs” (turpmāk – Saistošie noteikumi);
f) Komisijas 2026. gada    . mēnesis lēmumu Nr.  ,

ņemot vērā Atbalsts saņēmēja 2026. gada ___. mēneša iesniegumu, reģistrācijas Nr. ,

Puses ir vienojušās noslēgt šādu līgumu (turpmāk – Līgums):
I. Līguma priekšmets
1.1. Pašvaldība piešķir Atbalsta saņēmējam granta finansējumu de minimis atbalsta veidā bez atlīdzības, lai īstenotu Pašvaldības apstiprināto projektu (turpmāk – Projekts).
1.2. Projekta nosaukums: _______________________________________.
1.3. izstādes nosaukums: _______________________________________.
1.4. izstādes norises vieta un laiks: _______________________________.
1.5. Projekta mērķis ir veicināt Atbalsta saņēmēja konkurētspēju, tā produktu vai pakalpojumu virzīšanu tirgū, jaunu klientu un sadarbības partneru piesaisti, eksporta attīstību, kā arī Ogres novada atpazīstamības veicināšanu izstādes laikā.
1.6. Piešķirtā granta apmērs ir ______ EUR (________________ euro un 00 centi).
1.7. Līguma noslēgšanas diena uzskatāma par de minimis atbalsta piešķiršanas dienu.
II. Atbalsta saņēmēja saistības
2.1. Atbalsta saņēmējs apņemas:
2.1.1. īstenot Projektu pilnībā atbilstoši apstiprinātajam projekta pieteikumam, tāmei un Saistošajiem noteikumiem;
2.1.2. izmantot granta līdzekļus vienīgi attiecināmo izmaksu segšanai;
2.1.3. veicināt Ogres novada atpazīstamību izstādes laikā, īstenojot projekta pieteikumā paredzētās aktivitātes;
2.1.4. pēc Pašvaldības pieprasījuma nekavējoties sniegt informāciju par Projekta īstenošanas gaitu;
2.1.5. nekavējoties rakstiski informēt Pašvaldību par jebkādiem apstākļiem, kas var ietekmēt Projekta īstenošanu vai de minimis atbalsta nosacījumu izpildi;
2.1.6. uzglabāt visus ar Projekta īstenošanu un de minimis atbalsta saņemšanu saistītos dokumentus 10 gadus no atbalsta piešķiršanas dienas.
III. Pašvaldības tiesības
3.1. Pašvaldībai ir tiesības:
3.1.1. pieprasīt no Atbalsta saņēmēja informāciju un dokumentus par Projekta īstenošanu;
3.1.2. veikt Projekta īstenošanas pārbaudes;
3.1.3. apturēt granta izmaksu vai pieprasīt piešķirtā finansējuma (daļēju vai pilnīgu) atmaksu, ja tiek konstatēti Saistošo noteikumu vai Līguma nosacījumu pārkāpumi;
3.1.4. publiskot informāciju par piešķirto grantu, Atbalsta saņēmēju un Projekta rezultātiem normatīvajos aktos noteiktajā kārtībā.
IV. Granta izmaksas kārtība
4.1. Granta finansējums tiek izmaksāts saskaņā ar šo Līgumu un Saistošo noteikumu prasībām.
4.2. Pašvaldība pārskaita avansa maksājumu uz Atbalsta saņēmēja norādīto norēķinu kontu 10 darbdienu laikā pēc Līguma spēkā stāšanās dienas (ja attiecināms).
4.3. Atbalsta saņēmējs 30 dienu laikā pēc dalības izstādē iesniedz Pašvaldībai:
4.3.1. projekta īstenošanas atskaiti;
4.3.2. attiecināmās izmaksas apliecinošu dokumentu kopijas;
4.3.3. maksājumu veikšanu apliecinošu dokumentu kopijas;
4.3.4. Projekta rezultātus apliecinošus materiālus (tai skaitā fotofiksāciju, publicitātes materiālus vai citus pierādījumus).
4.4. Pašvaldība izvērtē iesniegtos dokumentus un pieņem lēmumu par atskaites apstiprināšanu.
4.5. Pašvaldība pārskaita apstiprināto granta finansējumu uz Atbalsta saņēmēja norādīto kontu 10 darbdienu laikā pēc atskaites apstiprināšanas (ja attiecināms).
4.6. Ņemot vērā Līguma 4.2. punktu Pašvaldība pēc atskaites apstiprināšanas pārskaita atlikušo finansējuma daļu 10 darbdienu laikā (ja attiecināms).
4.7. Ja faktiskās attiecināmās izmaksas ir mazākas par pieteikumā norādītajām, granta apmērs tiek pārrēķināts proporcionāli faktiskajām izmaksām, nepārsniedzot piešķirto summu un Saistošajos noteikumos noteikto atbalsta intensitāti.
4.8. Ja izmaksātais avanss pārsniedz 4.8. punkta kārtībā pārrēķināto granta apmēru, Atbalsta saņēmējs atmaksā pārmaksāto summu Pašvaldībai 30 dienu laikā no Pašvaldības rakstveida pieprasījuma saņemšanas dienas.
V. De minimis atbalsta nosacījumi
5.1. Atbalsts tiek piešķirts kā de minimis atbalsts saskaņā ar Regulu (ES) 2023/2831.
5.2. Ja Atbalsta saņēmējs vienlaikus darbojas vienā vai vairākās Komisijas Regulas (ES) 2023/2831 1. panta 1. punkta a), b), c) un d) apakšpunktā minētajās nozarēs vai darbībās, de minimis atbalstu drīkst izmantot tikai tad, ja Atbalsta saņēmējs nodrošina šo nozaru darbību vai uzskaites nodalīšanu, lai saskaņā ar Komisijas Regulas (ES) 2023/2831 1. panta 2. punktu darbības izslēgtajās nozarēs negūtu labumu no šī Līguma ietvaros piešķirtā de minimis atbalsta.
5.3. Atbalsta saņēmējs apliecina, ka ir iesniedzis de minimis atbalsta uzskaites veidlapu vai norādījis tās numuru un atbilst visiem atbalsta piešķiršanas nosacījumiem.
5.4. Atbalsta saņēmējs ir atbildīgs par patiesas informācijas sniegšanu par iepriekš saņemto de minimis atbalstu.
5.5. Ja atbalsts piešķirts, pamatojoties uz nepatiesu informāciju vai pārkāpjot Regulas (ES) 2023/2831 nosacījumus, Atbalsta saņēmējam ir pienākums atmaksāt nelikumīgi saņemto atbalstu kopā ar likumiskajiem procentiem normatīvajos aktos noteiktajā kārtībā.
VI. Atbildība
6.1. Atbalsta saņēmējs ir pilnībā atbildīgs par granta līdzekļu tiesisku, pamatotu un mērķtiecīgu izlietojumu.
6.2. Ja Projekts netiek īstenots, Pašvaldībai ir tiesības neizmaksāt grantu vai prasīt izmaksātā finansējuma pilnīgu atmaksu.
6.3. Nepatiesas informācijas sniegšanas vai līdzekļu neparedzēta izmantošanas gadījumā Atbalsta saņēmējam ir pienākums atmaksāt saņemto finansējumu 30 dienu laikā no Pašvaldības pieprasījuma saņemšanas.
VII. Noslēguma noteikumi
7.1. Puses apņemas personas datu apstrādē ievērot Vispārīgā datu aizsardzības regulas un citu piemērojamo normatīvo aktu prasības.
7.2. Pašvaldība nodrošina visu ar de minimis atbalsta piešķiršanu saistīto dokumentu glabāšanu 10 gadus no dienas, kad saskaņā ar Saistošajiem noteikumiem piešķirts pēdējais de minimis atbalsts.
7.3. Līguma grozījumi ir spēkā tikai tad, ja tie noformēti rakstveidā un abpusēji parakstīti. 
7.4. Līgums var tikt izbeigts pirms termiņa ar Pušu savstarpēju vienošanos vai normatīvajos aktos noteiktajos gadījumos. 
7.5. Pašvaldībai ir tiesības vienpusēji atkāpties no Līguma, ja Atbalsta saņēmējs būtiski pārkāpj Līguma vai Saistošo noteikumu prasības.
7.6. Līgums stājas spēkā tā parakstīšanas dienā.
7.7. Līgums ir spēkā līdz Pušu saistību pilnīgai izpildei.
7.8. Visi strīdi, kas rodas saistībā ar Līguma izpildi, tiek risināti pārrunu ceļā. Ja vienošanos neizdodas panākt 30 dienu laikā, strīds izskatāms Latvijas Republikas tiesā normatīvajos aktos noteiktajā kārtībā.
7.9. Līgums ir sagatavots latviešu valodā, elektroniska dokumenta formā un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā drošā elektroniskā paraksta laika zīmoga datums.
VII. Pušu rekvizīti un paraksti
	PAŠVALDĪBA			
	ATBALSTA SAŅĒMĒJS

	Ogres novada pašvaldība
	Nosaukums: 

	Brīvības iela 33, Ogre 
Ogres novads LV-5001
	adrese: 


	reģ. Nr. 90000024455
	reģ. Nr. 

	banka: Valsts Kase
	banka: 

	kods: TRELLV22
	kods: 

	konts: LV25TREL9800890740210
	konts: 

	Izpilddirektors
	Amats

	________________
	______________ V. Uzvārds


DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.
 

3. pielikums 
Ogres novada pašvaldības 
2026. gada __.jūlija 
saistošajiem noteikumiem Nr.__/2026 

PROJEKTA ĪSTENOŠANAS ATSKAITE
Informācija par finansējuma saņēmēju
· Uzņēmuma nosaukums:	
· Reģistrācijas Nr.:	
· Projekta nosaukums:	
· Izstādes nosaukums:	
· Izstādes norises vieta un datums:	
Projekta īstenošanas rezultāti (Īsi aprakstiet dalību izstādē, sasniegtos rezultātus un ieguvumus uzņēmumam)
																										

3. Attiecināmās izmaksas (tikai tās projekta attiecināmās izmaksas, kurām tika pieprasīts finansējums)
	Izstādes platības noma
	

	Stenda izveide vai noma
	

	Dizaina vai vizuālā noformējuma izstrāde
	

	Drukas materiāli
	

	Autoratlīdzības vai citi radošie pakalpojumi
	

	Citas attiecināmās izmaksas
	


4. Pievienotie dokumenti
☐ Attiecināmās izmaksas apliecinošu dokumentu kopijas
☐ Maksājumu veikšanu apliecinošu dokumentu kopijas
☐ Projekta rezultātus apliecinoši materiāli (fotogrāfijas, publicitātes materiāli u.c.)

Apliecinu, ka atskaitē sniegtā informācija ir patiesa, pilnīga un atbilst faktiskajiem apstākļiem, un ka piešķirtais granta finansējums izmantots atbilstoši Ogres novada pašvaldības saistošajiem noteikumiem un noslēgtā granta līguma nosacījumiem.

Vārds, uzvārds: ___________________________
Amats: __________________________________
Datums: _________________________________

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

